62021CO0592_INF
Domstolens kendelse (Ottende Afdeling) af 30. september 2022 –ĒDIENS & KM.LV
(Sag C-592/21)
»Præjudiciel forelæggelse – artikel 99 i Domstolens procesreglement – offentlige udbud – direktiv 2014/24/EU – afvikling af proceduren – udvælgelse af deltagere – udvælgelseskriterier – teknisk og faglig formåen – artikel 58, stk. 4 – dokumentation – fælles europæisk udbudsdokument – artikel 59 – udnyttelse af andre enheders kapacitet – artikel 63, stk. 1 – sammenslutning af økonomiske aktører – betingelsen om erhvervserfaring skal opfyldes af det medlem, der i tilfælde af tildeling af en kontrakt har ansvaret for udførelsen af de aktiviteter, der forudsætter denne erfaring – betingelse, der ikke er fastsat i udbudsdokumenterne – den solidariske ansvarsordnings manglende betydning ved status som et interessentskab«
1.
Præjudicielle spørgsmål – besvarelse, der ikke giver anledning til nogen rimelig tvivl – besvarelse, der klart kan udledes af retspraksis – anvendelse af procesreglementets artikel 99
(Domstolens procesreglement, art. 99)
(jf. præmis 18-19)
2.
Tilnærmelse af lovgivningerne – fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter – direktiv 2014/24 – tildeling af kontrakter – kriterier for kvalitativ udvælgelse – teknisk og faglig kapacitet – mulighed for at basere sig på andre aktørers formåen – betingelser – erhvervserfaring – betingelse, der skal opfyldes af det eneste medlem, der inden for sammenslutningen af økonomiske aktører har ansvaret for at udføre aktiviteter, der kræver denne erfaring – lovlighed
(Europa-Parlamentets og Rådets direktiv 2014/24, art. 58, stk. 4, art. 59 og art. 63, stk. 1, andet afsnit)
(jf. præmis 25-29 og 34 samt konkl.)
3.
Tilnærmelse af lovgivningerne – fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter – direktiv 2014/24 – tildeling af kontrakter – kriterier for kvalitativ udvælgelse – teknisk og faglig kapacitet – mulighed for at basere sig på andre aktørers formåen – betingelser – manglende præcisering i udbudsdokumenterne – virkning
(Europa Parlamentets og Rådets direktiv 2014/24, art. 19, stk. 2, andet afsnit)
(jf. præmis 30 og 31)
Konklusion
Artikel 63, stk. 1, i Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF, sammenholdt med direktivets artikel 59,
skal fortolkes således, at
når det i tilfælde af en tildeling af en offentlig tjenesteydelseskontrakt til en sammenslutning af økonomiske aktører er fastslået, at udførelsen af de aktiviteter, for hvilke erfaring er påkrævet, vil blive betroet et enkelt medlem af sammenslutningen, kan den tilbudsgivende sammenslutning med henblik på at godtgøre, at den opfylder en betingelse om erfaring, som den ordregivende myndighed har opstillet i henhold til dette direktivs artikel 58, stk. 4, udelukkende påberåbe sig erfaringen hos det pågældende medlem af denne sammenslutning, og det selv om udbudsdokumenterne ikke udtrykkeligt bestemmer, at medlemmerne af en sammenslutning af økonomiske aktører individuelt skal opfylde denne betingelse.